હવે રેડિયાનો જમાનો શહેરી વિસ્તારોમાં તો લગભગ સમાપ્ત થઈ ગયો છે. મોટાભાગની તરુણ પેઢી કદાચ હવે રેડિયોના તંત્ર વિજ્ઞાનથી ખાસ પરિચિત પણ નહિ હોય. સાઠ સિત્તેર વરસ પહેલાં ઘરમાં રેડિયો હોવો એને પરિવારની શાન માનવામાં આવતી હતી. આ રેડિયોમાં મીડિયમ વેવ, શોર્ટ વેવ 1, શોર્ટ વેવ 2 એમ જુદા જુદા બેન્ડ આવતા. દુનિયાભરના રેડિયો સ્ટેશનો એના ચોક્કસ વિદ્યુત તરંગોથી ચોવીસે કલાક કાર્યક્રમો તો પ્રસારિત કરતા જ રહેતા હોય છે પણ આપણે જે કોઈ ચોક્કસ કાર્યક્રમ સાંભળવો હોય એ માટે આપણે રેડિયો સેટ ગોઠવવો જોઈએ. રેડિયો સેટમાં રહેલો કાંટો અત્યંત સંવેદનશીલ હોય છે એટલે એક દોરવા સુદ્ધાંના ફેરફારથી ધાર્યું સ્ટેશન ખસી જતું હોય છે. પરમાત્મા દ્વારા પ્રકાશનાં કિરણો પૃથ્વી ઉપર સતત ઉતરતાં હોય છે પણ આપણે આપણો રેડિયો સેટ એ કિરણને ઝીલી લેવાય એ રીતે ક્યારેક જ ગોઠવતા હોઈએ છીએ. બને છે એવું કે કાંટાની હેરફેર કરવા જતાં એકાએક જ પરમાત્માનું કિરણ ઝીલાઈ જાય અને ત્યારે આપણામાં વસેલો દુર્યોધન બોલી ઊઠે છે કે,